Toate trecerile de pietoni de pe drumurile județene vor fi iluminate printr-un proiect ambițios cu finanțare europeană! Consilierii județeni au aprobat astăzi ultimele modificări apărute în etapa de evaluare a proiectului.
Toate trecerile de pietoni de pe drumurile județene vor fi iluminate
Prin această investiție, vor fi iluminate 316 treceri de pietoni cu tehnologie de ultimă generație, care asigură un consum redus de energie.
Va fi folosită lumină asimetrică, iar stâlpii vor fi controlați printr-un sistem de telegestiune. Proiectul are o valoare de 20,5 milioane de lei.